rejauldu/bengali-wikipedia huggingface dataset:
পাবনা-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি পাবনা জেলায় অবস্থিত জাতীয় সংসদের ৬৯নং আসন।  সীমানা পাবনা-২ আসনটি পাবনা জেলার সুজানগর উপজেলা এবং বেড়া উপজেলা নিয়ে গঠিত।  নির্বাচিত সাংসদ নির্বাচন  সদস্য  দল ১৯৭৩ সৈয়দ হায়দার আলী বাংলাদেশ আওয়ামী লীগ ১৯৭৯এম এ মতিন বাংলাদেশ জাতীয়তাবাদী দলসীমানা পরিবর্তন ১৯৮৬ মকবুল হোসেন জাতীয় পার্টি১৯৮৮জাতীয় পার্টি ১৯৯১ ওসমান গণি খান বাংলাদেশ জাতীয়তাবাদী দল ফেব্রুয়ারি ১৯৯৬এ কে এম সেলিম রেজা হাবিব বাংলাদেশ জাতীয়তাবাদী দল জুন ১৯৯৬ আহমেদ তফিজ উদ্দিন বাংলাদেশ আওয়ামী লীগ ১৯৯৮ উপ-নির্বাচন আবদুল করিম খন্দকার বাংলাদেশ আওয়ামী লীগ ২০০১ এ কে এম সেলিম রেজা হাবিব বাংলাদেশ জাতীয়তাবাদী দল ২০০৮ আবদুল করিম খন্দকার বাংলাদেশ আওয়ামী লীগ ২০১৪ খন্দকার আজিজুল হক আরজু বাংলাদেশ আওয়ামী লীগ ২০১৮ আহমেদ ফিরোজ কবির বাংলাদেশ আওয়ামী লীগ ২০২৪ আহমেদ ফিরোজ কবির বাংলাদেশ আওয়ামী লীগ   নির্বাচন    ২০১০-এর দশকে নির্বাচন  বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে খন্দকার আজিজুল হক আরজু বিনা প্রতিদ্বন্দ্বিতায় নির্বাচিত হন।   ২০০০-এর দশকে নির্বাচন    ১৯৯০-এর দশকে নির্বাচন  জুন ১৯৯৮ সালে আহমেদ তফিজ উদ্দিন মারা যান। ডিসেম্বরের উপ-নির্বাচনে বাংলাদেশ আওয়ামী লীগের আবদুল করিম খন্দকার নির্বাচিত হন।   তথ্যসূত্র   বহিঃসংযোগ  প্রথম আলোতে পাবনা-২  বিষয়শ্রেণী:পাবনা জেলার জাতীয় সংসদীয় আসন বিষয়শ্রেণী:১৯৭৩-এ বাংলাদেশে প্রতিষ্ঠিত
তীব্র ঘূর্ণিঝড় শক্তি হলো আরব সাগরে সৃষ্ট একটি ক্রান্তীয় ঘূর্ণিঝড়। এটি ২০২৫ উত্তর ভারত মহাসাগর ঘূর্ণিঝড় মৌসুমের চতুর্থ গভীর নিম্নচাপ, প্রথম ঘূর্ণিঝড় এবং প্রথম তীব্র ঘূর্ণিঝড় ছিল।    আবহাওয়াগত ইতিহাস    ঘূর্ণিঝড় শক্তি ৩০ সেপ্টেম্বর ২০২৫ তারিখে উত্তর-পূর্ব আরব সাগরে সৃষ্ট নিম্নচাপ BOB 06 এর অবশিষ্টাংশের সাথে সংযুক্ত একটি স্পষ্ট  লঘুচাপ এলাকা থেকে উৎপন্ন হয়। ১ অক্টোবরের মধ্যে, এটি একটি নিম্নচাপে পরিণত হয়, কারণ  মধ্যম স্তরের বায়ু শিয়ার কম থেকে মাঝারি (৫-১০ নট) এবং উষ্ণ সমুদ্র পৃষ্ঠের তাপমাত্রা (২৮-২৯°C) একটি সুবিধাজনক পরিস্থিতি তৈরী করে ছিল। এই উপযুক্ত পরিস্থিতি বজায় থাকায়, সিস্টেমটি ২ অক্টোবর ১৮:০০ UTC-এ একটি গভীর নিম্নচাপে পরিণত হয় এবং ৩ অক্টোবর ০৬:০০ UTC-এ একে ঘূর্ণিঝড়  "শক্তি " নামকরণ করা হয়।   ভারতীয় আবহাওয়া অধিদপ্তর জানায় যে ৩ অক্টোবর ২০২৫ শুক্রবার সকাল পর্যন্ত  শক্তি গুজরাতের নলিয়া থেকে প্রায় ২৭০ কিলোমিটার দক্ষিণ-পশ্চিম, পোরবন্দর থেকে ৩০০ কিলোমিটার পশ্চিম এবং পাকিস্তানের করাচি থেকে ৩৬০ কিলোমিটার দক্ষিণে কেন্দ্রীভূত ছিল।   নামকরণ  ঘূর্ণিঝড় ‘শক্তি’ নামটি শ্রীলঙ্কা দিয়েছে। বিশ্ব আবহাওয়া সংস্থা এবং জাতিসংঘের অধীনস্থ এশীয় দেশগুলোর প্যানেল (ESCAP Panel) একসঙ্গে এই নাম নির্ধারণ করেছে। এই প্যানেলে মোট ১৩টি দেশ অন্তর্ভুক্ত রয়েছে।  “শক্তি” শব্দটি একটি সংস্কৃত শব্দ, যার অর্থ হলো বল, ক্ষমতা, শক্তিমান হওয়া, বা উদ্যম। এটি সাধারণত শারীরিক, মানসিক, বা আধ্যাত্মিক শক্তির অর্থে ব্যবহৃত হয়। সিংহলি  ভাষায় “শক্তি” (ශ්ෂක්ති ) শব্দটির অর্থও প্রায় একই । এটি বোঝায় শক্তি, বল, বা ক্ষমতা।   সতর্কতা ও প্রস্তুতি  শক্তির প্রভাবে ৪ অক্টোবর ২০২৫ শনিবার পর্যন্ত বাতাসের গতি ঘণ্টায় ১০০ কিলোমিটারের বেশি রেকর্ড করা হয়। এর ফলস্বরূপ, মুম্বাইসহ ভারতের মহারাষ্ট্রের উপকূলীয় এলাকায় রেড অ্যালার্ট জারি করা হয়। ওমানের অনুমান ছিল যে এটি স্থলভাগে বড় কোনো ক্ষতি করবে না, তবে তবুও সামুদ্রিক কার্যক্রম স্থগিত রাখা এবং স্থানীয়দের নিরাপদে থাকার পরামর্শ দেওয়া হয়।  প্রভাব ও ক্ষয়ক্ষতি   বাংলাদেশ    ভারত   তথ্যসূত্র  বহিঃসংযোগ আরএসএমসি নয়াদিল্লি ভারতীয় আবহাওয়া বিভাগ যৌথ টাইফুন সতর্কীকরণ কেন্দ্র (জেটিডব্লিউসি)  National Meteorological Center of CMA   বিষয়শ্রেণী:২০২৫ উত্তর ভারত মহাসাগর ঘূর্ণিঝড় মৌসুম বিষয়শ্রেণী:২০২৫-এর আবহাওয়াবিজ্ঞান বিষয়শ্রেণী:২০২৫-এ ঘূর্ণিঝড় বিষয়শ্রেণী:২০২৫-এ বাংলাদেশে বিপর্যয়
বাংলাদেশে অনলাইন কেনাকাটা একটি নতুন অভিপ্রায় এবং বাংলাদেশ সরকার কর্তৃক ই-কমার্স প্রোটোকলের জন্য বাংলাদেশের অনলাইন কেনাকাটা অনেক সহজ হয়েছে এবং এখন বাংলাদেশে অনলাইন কেনাকাটা অনেক জনপ্রিয় হয়ে উঠেছে। সাম্প্রতিক একটি জরিপে  দেখায় যে, বাংলাদেশ অনলাইন বাজার একটি উদীয়মান সেক্টর এবং এটির প্রায় ২ বিলিয়ন বাংলাদেশী টাকার একটি ক্রমবর্ধমান বাজার রয়েছে। ৩জি মোবাইল ইন্টারনেটের প্রবর্তন হবার পরে অনলাইনে খুচরা শিল্পকে উল্লেখযোগ্যভাবে বৃদ্ধি পায়। প্রধান সামগ্রী বিক্রির মধ্যে রয়েছে পোশাক, ইলেকট্রনিক্স, প্রসাধন এবং উপহার৷   শ্রেণীবদ্ধ এবং অনলাইন কেনাকাটার ওয়েবসাইট বাংলাদেশে বেশ কয়েকটি বিনামূল্য শ্রেণীবদ্ধ ওয়েবসাইট এবং অনলাইন কেনাকাটার মার্কেটপ্লেস রয়েছে। e-Commerce Directory 2014 , pages 65-68, Computer Jagat, e-commercefair প্রথম আলো ২০১৪ অনুযায়ী, প্রতি বছর ১.৫ থেকে ২ মিলিয়ন মানুষ অনলাইন কেনাকাটা করে এবং এই বাজার ১৫% থেকে ২০% বৃদ্ধি পেয়েছে। Jahangir Shah, Online shopping increases , Prothom Alo, 2014-12-29 মেট্রিকল্যাব অনুযায়ী, ২০১৪ সালে বাংলাদেশে ইন্টারনেট ব্যবহারকারীরা ১ বিলিয়ন পণ্য ইন্টারনেট ব্যবহার করে ক্রয় করেছিল এবং পণ্যগুলোর ভান্ডার (স্টক)  মূল্য ছিলো ১৪৭ বিলিয়ন বাংলাদেশী টাকা ৷ Internet users have Tk 14,700cr of used goods in stock, Daily Star, 2014-04-28 বাংলাদেশ ব্যাংকের মতে, প্রায় ১ মিলিয়ন গ্রাহক মোবাইল ব্যাংকিংয়ের একাউন্ট করেছে এবং ২০১৪ সালে মোবাইল ব্যাংকিং অ্যাকাউন্টের মাধ্যমে ১০০ কোটি টাকা লেনদেন করা হয়েছে।e-Commerce - the in thing, Daily Star,  2014-09-24দি ইন্ডিপেন্ডেন্ট (বাংলাদেশ) অনুযায়ী, লেনদেনের জন্য ৳১,০০০ কোটি টাকা ই-কমার্সের মাধ্যমে বার্ষিক খরচ করা হয়েছে।  উল্লেখযোগ্য অনলাইন ব্র্যান্ড  অথবা.কম - প্রাণ-আরএফএল এর  আজকের ডিল  চালডাল.কম  দারাজ  পাঠাও  প্রিয়শপ.কম  পিকাবু.কম  ফুডপান্ডা  বিক্রয়.কম  ডায়াবেটিস স্টোর  রকমারি.কম  সাজগোজ লিমিটেড  আরও পড়ুন  তথ্যসূত্র  বিষয়শ্রেণী:বাংলাদেশের ই-বাণিজ্য বিষয়শ্রেণী:বাংলাদেশের অর্থনীতি বিষয়শ্রেণী:বাংলাদেশে ইন্টারনেট
আজম ইকবাল (জন্ম: ২ ফেব্রুয়ারি ১৯৭৩ চট্টগ্রাম, বাংলাদেশ ) একজন বাংলাদেশী ক্রিকেটার। বাংলাদেশ ঘরোয়া ক্রিকেটে তিনি চট্টগ্রাম বিভাগের হয়ে ৩৫ টি প্রথম শ্রেণির এবং ৩টি লিস্ট এ ক্রিকেট ম্যাচ খেলেছেন।   তথ্যসূত্র   বিষয়শ্রেণী:১৯৯৮ কমনওয়েলথ গেমসের ক্রিকেটার বিষয়শ্রেণী:চট্টগ্রাম বিভাগের ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৭৩-এ জন্ম বিষয়শ্রেণী:কমনওয়েলথ গেমসে বাংলাদেশের প্রতিযোগী বিষয়শ্রেণী:চট্টগ্রাম থেকে আগত ক্রিকেটার
ম্যাগাজিন বিআইটি () মন্টিনিগ্রোর একটি মাসিক পত্রিকা।  এটি ২০০৬ সালে প্রথম মন্টিনিগ্রিন আইসিটি ম্যাগাজিন হিসাবে শুরু হয়েছিল। ২০০৯ সালের সেপ্টেম্বরে এটি প্রকাশনার তিন বছর উদ্‌যাপন করে, এইভাবে চতুর্থ বছরে মন্টিনিগ্রোর একমাত্র আইটি প্রযুক্তি ভিত্তিক ম্যাগাজিন হয়ে যায়, যার অর্থের স্থিতিশীল উত্স এবং কয়েক হাজার পাঠক এবং গ্রাহক রয়েছে। Broj: 34 jun 2009 - ICT magazin BIT    তথ্যসূত্র      বহিঃসংযোগ   আইসিটি ম্যাগাজিন বিআইটি অফিসিয়াল ওয়েবসাইট  বিষয়শ্রেণী:মন্টিনিগ্রোর সংবাদপত্র
কার্ট রোড হল পশ্চিমবঙ্গের দার্জিলিং জেলার অন্তর্গত কার্শিয়াং মহকুমায় অবস্থিত একটি জনগণনা নগর।  ভূগোল কার্ট রোড  অক্ষ-দ্রাঘিমাংশে অবস্থিত।  জনপরিসংখ্যান ২০০১ সালের জনগণনা অনুযায়ী, কার্ট রোডের জনসংখ্যা ১৩,৭০১। মোট জনসংখ্যার ৫০% পুরুষ ও ৫০% মহিলা। কার্ট রোডের অধিবাসীদের গড় সাক্ষরতার হার ৭৯%, যা জাতীয় গড় সাক্ষরতার হার ৫৯.৫ শতাংশের চেয়ে অনেক বেশি। পুরুষদের মধ্যে সাক্ষরতার হার ৮৫% এবং মহিলাদের মধ্যে সাক্ষরতার হার ৭২%। মোট জনসংখ্যার ৯ শতাংশের বয়স ছয় বা তার নিচে।  ভাষা ও ধর্ম ভাষা  ধর্ম  জনগণনা নগরটিতে ৯৮৭২ জন হিন্দু, ১৭২ জন মুসলিম, ৭৬৫ জন খ্রিস্টান, ৯ জন শিখ, ৩৩৬১ জন বৌদ্ধ ও ৩৪ জন জৈন বাস করেন৷  তথ্যসূত্র  বিষয়শ্রেণী:দার্জিলিং জেলার শহর ও নগর
ডান|100px মেঘনাদ সাহা এফআরএস একজন ভারতীয় বাঙালি তাত্ত্বিক পদার্থবিজ্ঞানী ও জ্যোতির্বিজ্ঞানী। তিনি গণিত নিয়ে পড়াশোনা করলেও পদার্থবিজ্ঞান ও জ্যোতির্বিজ্ঞান বিষয়েও গবেষণা করেছেন। তিনি তাত্বিক পদার্থবিজ্ঞানে তাপীয় আয়নীকরণ তত্ত্ব প্রতিষ্ঠা করেন। তার আবিস্কৃত সাহা আয়নীভবন সমীকরণ নক্ষত্রের রাসায়নিক ও ভৌত ধর্মগুলো ব্যাখ্যা করতে অপরিহার্য। তিনি ভারতে নিউক্লীয় পদার্থবিজ্ঞানে আধুনিক গবেষণার জন্য ১৯৫০ সালে পশ্চিমবঙ্গে সাহা ইনস্টিটিউট অফ নিউক্লিয়ার ফিজিক্স প্রতিষ্ঠা করেন। পদার্থবিজ্ঞানে তার অবদানের জন্য ১৯২৭ সালে লন্ডনের রয়াল সোসাইটি তাকে এফআরএস নির্বাচিত করে। তিনি ও তার সহপাঠী এবং সহকর্মী সত্যেন্দ্রনাথ বসু সর্বপ্রথম আলবার্ট আইনস্টাইনের বিশেষ আপেক্ষিকতার সূত্রকে জার্মান থেকে ইংরেজিতে অনুবাদ করেন যা কলকাতা বিশ্ববিদ্যালয় থেকে প্রকাশিত হয়। স্বনামধন্য এই পদার্থবিজ্ঞানী পদার্থবিজ্ঞান ছাড়াও বিভিন্ন বিষয়ে গবেষণা করেছেন। তিনি বিজ্ঞানসম্মত ধারায় পঞ্জিকা সংশোধন করেন। এছাড়া ভারতের নদীনিয়ন্ত্রণ পরিকল্পনায় গুরুত্বপূর্ণ অবদান রেখেছেন। তিনি ভারতে পদার্থবিজ্ঞানের বিকাশ ও প্রসারের জন্য ১৯৩১ সালে ন্যাশনাল একাডেমী অব সায়েন্স, ইন্ডিয়া প্রতিষ্ঠা করেন। এছাড়াও ১৯৩৪ সালে ভারতে পদার্থবিজ্ঞানীদের সংগঠন ইন্ডিয়ান ফিজিক্যাল সোসাইটিও প্রতিষ্ঠা করেন। তাঁর উদ্যোগেই ভারতে ইন্ডিয়ান ইন্সটিউট অব সায়েন্সের সূচনা হয়, যা বর্তমানে ইন্ডিয়ান ইন্সটিউট অব টেকনোলজি (আই.আই.টি.) নামে পরিচিত। (বাকি অংশ পড়ুন...)
শেখ আহমদ খতিব আল-মিনংকাবাউই (২৬ জুন ১৮৬০ - ৯ অক্টোবর ১৯১৫) একজন মিনাংকাবাউ ইসলামি শিক্ষক ছিলেন। তিনি ডাচ ইস্ট ইন্ডিজের কোটো তুওতে জন্মগ্রহণ করেন এবং উসমানীয় সাম্রাজ্যের মক্কায় মৃত্যুবরণ করেন।Fadhlan Mudhafier, Syeikh Ahmad Khatib Al-Minangkabawy: Pemikiran dan Perjuangannya, Masa 1276-1334 Hijriah, 2013 তিনি মক্কার মসজিদে ( মসজিদ আল-হারাম ) শাফিঈ আইনশাস্ত্রের প্রধান ( ইমাম ) হিসেবে দায়িত্ব পালন করেছিলেন। তার ছাত্রদের মধ্যে ছিল ইসলামী সংস্কারবাদী নেতা মুহাম্মাদিয়া সোসাইটি প্রতিষ্ঠাতা আহমদ দাহলান এবং বিংশ শতাব্দীর গোড়ার দিকে নাহদলাতুল উলামা প্রতিষ্ঠাটা  হাসিম আসিয়ারি।Fred R. Von der Mehden, Two Worlds of Islam: Interaction Between Southeast Asia and the Middle East, 1993   দিও আহমদ খাতিব একজন রক্ষণশীল সুন্নি মুসলিম ছিলেন, তবুও তিনি মিনাংকাবাউতে মাতৃতান্ত্রিক ব্যবস্থাকে কুরআনে বর্ণিত উত্তরাধিকার আইনের সাথে সামঞ্জস্যপূর্ণ করার আশা করেছিলেন। তিনি স্থানীয় সংস্কৃতিকে কোরআন ও সুন্নাহর আলোকে সংশোধন করতে চেয়েছিলেন। তাঁর শিক্ষার্থীরা মক্কা ও ইন্দোনেশিয়ায় তার এই চিন্তা ছড়িয়ে দেয় এবং এর ফলে একটি পরিবর্তিত মিনাঙ্কাবাউ সংস্কৃতি গড়ে ওঠে।   জীবনী এবং পরিবার  খতিব ১৮৬০ সালের ২৬ জুন তৎকালীন ডাচ ইস্ট ইন্ডিজের পশ্চিম সুমাত্রার আগাম বিভাগের আমপেক আংকেক-এর কোটো তুওতে জন্মগ্রহণ করেন।  তার পিতা-মাতা ছিলেন আবদুল্লাতিফ খতিব এবং লিম্বাক উরাই। ১৮৭০ সালে তিনি একটি ডাচ স্কুলে ভর্তি হন এবং তারপর সুমাত্রার বুকিটিংগির কোয়েকস্কুলে পড়াশোনা চালিয়ে যান।  পরবর্তীতে, তিনি স্থানীয় আইনজ্ঞদের নির্দেশনায় নামমাত্র ইসলামী শিক্ষা গ্রহণের জন্য উসমানীয় সাম্রাজ্যে চলে যান এবং বাকি জীবনের জন্য মক্কায় স্থায়ীভাবে বসবাস করেন।  তার বড় ছেলে আব্দুল কারিম মক্কায় একটি বইয়ের দোকানের মালিক ছিলেন। তার অন্য ছেলে আব্দুলমালিক আলখাতিব মিশরে আশরাফের রাষ্ট্রদূত ছিলেন। তার আরেক পুত্র শেখ আব্দুলহামিদ আলখাতিব  পাকিস্তানের ইসলামি প্রজাতন্ত্রে প্রথম সৌদি আরবের রাষ্ট্রদূত ছিলেন। তার নাতি  ফুয়াদ আব্দুলহামিদ আলখাতিব  ছিলেন একজন সৌদি আরবের রাষ্ট্রদূত, মানবতাবাদী, লেখক এবং ব্যবসায়ী। একজন কূটনীতিবিদ হিসেবে তিনি পাকিস্তান, ইরাক, মার্কিন যুক্তরাষ্ট্র, নাইজেরিয়া, তুরস্ক, বাংলাদেশ, নেপাল এবং অবশেষে মালয়েশিয়ায় সৌদি রাষ্ট্রদূত হিসেবে তার মাতৃভূমির প্রতিনিধিত্ব করেছেন।   বই  আরবি ভাষা:  ইন্দোনেশিয়ান ভাষা:   আরও দেখুন    ইন্দোনেশিয়ায় ইসলাম  মিনাংকবাউয়ের তালিকা  বিদেশী মিনাংকবাউ   তথ্যসূত্র    পাদটীকা    গ্রন্থপঞ্জি    রিকলেফস, এমসি ১৩০০ সাল থেকে আধুনিক ইন্দোনেশিয়ার ইতিহাস, দ্বিতীয় সংস্করণ। স্ট্যানফোর্ড: স্ট্যানফোর্ড ইউনিভার্সিটি প্রেস, ১৯৯৪।  বিষয়শ্রেণী:মিনাংকাবাউ ব্যক্তি বিষয়শ্রেণী:১৯১৬-এ মৃত্যু বিষয়শ্রেণী:১৮৬০-এ জন্ম
গৌর পর্ব (নেপালি: गौरा पर्व ; সাতোঁ–আঠোঁ (কুমায়ূনী: सातों-आठों ) বা গামারা) হল একটি হিন্দু উৎসব, যা নেপালের সুদূরপশ্চিম প্রদেশ এবং কর্নালি প্রদেশের কিছু অংশের পাশাপাশি ভারতের উত্তরাখণ্ড রাজ্যের কুমায়ুন অঞ্চলে বসবাসকারী মানুষদের দ্বারা উদযাপন করা হয়। এই উৎসবটি দেবী গৌর/গৌরীর (পার্বতী) শিবের সাথে বিবাহের স্মৃতিচারণ করে, যা ভাদ্র মাসে (আগস্ট/সেপ্টেম্বর) পড়ে।  বছরের পর বছর ধরে, এই উৎসবগুলি সুদূরপশ্চিম অঞ্চলের মানুষের কাছে একটি পরিচয়ের বিষয় হয়ে উঠেছে। এটি নেপালের সুদূরপশ্চিম এবং কর্ণালি প্রদেশের খাস সম্প্রদায়ের অন্যতম গুরুত্বপূর্ণ উৎসব হিসেবে বিবেচিত হয়। এই উৎসব উদযাপন দেশের অন্যান্য অংশেও ছড়িয়ে পড়েছে। নেপালের রাজধানী কাঠমান্ডুতে, আজকাল উৎসবের শেষ দিনে মানুষ টুন্ডিখেল মাঠে সমবেত হয় এবং দেউদা নৃত্য পরিবেশন করে। ভারতে উত্তরাখণ্ড রাজ্যের কুমায়ুন বিভাগের পিথোরাগড় জেলার আশেপাশের অঞ্চলে এই উৎসব পালিত হয়।  আরো দেখুন  গঙ্গৌর, ভারতের রাজস্থানে মার্চ/এপ্রিল মাসে পালিত হয় একই রকম একটি উৎসব। তথ্যসূত্র  বহিঃসংযোগ  বিষয়শ্রেণী:হিন্দু উৎসব বিষয়শ্রেণী:নেপালের হিন্দু উৎসব বিষয়শ্রেণী:খাস সংস্কৃতি বিষয়শ্রেণী:কুমায়ুন বিভাগ বিষয়শ্রেণী:সুদূরপশ্চিমের সংস্কৃতি বিষয়শ্রেণী:কর্ণালীর সংস্কৃতি
রাজা বিজয় গিরি চাকমা সার্কেলের ১৫ তম চাকমা রাজা ছিলেন।   [ উদ্ধৃতি প্রয়োজন ]   ব্যক্তিগত জীবন  তিনি চতুর্দশ চাকমা রাজা সংবধের পুত্র এবং কৈশোরে যুবরাজ হয়েছিলেন।  তাঁর ছোট ভাই ছিলেন যার নাম যুবরাজ উদাই গিরি।   ইতিহাস  চাকমা সার্কেল এবং এর লোকেরা "রোহাং" বা "রোয়াং" বর্তমান রাখাইন রাজ্যে (পূর্বে আরাকান নামে পরিচিত) বাস করত।তিনি খ্রিস্টীয় সপ্তম শতাব্দীর সময়ে এখানে  বাস করেছিলেন। তিনি যুবরাজ থাকাকালীন তেওয়া নদী পেরিয়ে সাত ছামুস বা ২৬,০০০ সৈন্য নিয়ে জলপথে ছয় দিন ভ্রমণ করেছিলেন কলাবাঘা নামক এক স্থানে এবং টেকনাফ, ইন্দাং পাহাড় এবং ক্রিন্ডাং পাহাড় তিনটি দেশ দখল করেছিলেন।  চাকমা জাতীয় সেনাবাহিনীর সর্বাধিনায়ক সেনাপতি জেনারেল রাধা মোহন খিসা সেনাবাহিনীকে যুদ্ধের ময়দানে বিজয়ের দিকে পরিচালিত করেছিলেন। তাদের সামরিক সাফল্যের পরে তারা খবর পেল যে, রাজা সংবুদ্ধ মারা গেছেন এবং যুবরাজ উদাই গিরি সিংহাসন দখল করেছিলেন। তারপর বিজয় গিরি দেশে ফিরে আসে এবং অবৈধ দ্বন্দ্ব এড়াতে বিজয়ী অঞ্চলগুলিতে থাকার সিদ্ধান্ত নেয় এবং তার সেনাবাহিনীকে তাকে অনুসরণ করার নির্দেশ দেয়। সেনাবাহিনীর বেশিরভাগ অংশই তাঁর অনুগত থাকায় তারা স্থানীয় "আরি" (আরাকানিজ বা রাখাইন) মহিলাদের স্ত্রী হিসাবে গ্রহণ করেছিল।  বিতর্কিত বিষয় হলো তঞ্চঙ্গ্য চাকমা লোক এবং দাইংনেট চাকমা সম্প্রদায় উদাই গিরির বংশধর এবং চাকমা রাজ্যের প্রাচীন অংশ যার রাজধানী চম্পকনগর নামে পরিচিত ছিল।   তথ্যসূত্র  র   বহিঃসংযোগ    রয়েল চাকমা কিংডম - বৌদ্ধ টাইমস  বিষয়শ্রেণী:চাকমা ব্যক্তি বিষয়শ্রেণী:চাকমা রাজপরিবার বিষয়শ্রেণী:অপর্যালোচিত অনুবাদসহ পাতা বিষয়শ্রেণী:বাংলাদেশী বৌদ্ধ
ডাকোটা মেই জনসন (জন্ম ৪ অক্টোবর, ১৯৮৯) একজন আমেরিকান অভিনেত্রী এবং মডেল। তিনি অভিনেতা মেলানি গ্রিফিথ এবং ডন জনসন এর মেয়ে। তিনি তার মায়ের পাশাপাশি কমেডি-নাটক ক্রেজি ইন অ্যালাবামা (১৯৯৯) তে অভিনয়ের মধ্য দিয়েই আত্নপ্রকাশ করেন এবং ২০০৬ সালে মিস গোল্ডেন গ্লোব এর জন্য মনোনীত হন।। তিনি উচ্চ মাধ্যমিক স্নাতক ডিগ্রি শেষ করে সোশাল নেটওয়ার্ক (২০১০), বিস্টলি (২০১১) , ২১ জাং স্ট্রিট (২০১২), নীড ফর স্পীড (২০১৪) এবং স্বল্পকালীন কমেডি বেন ও কেট (২০১২-২০১৩) এসব চলচ্চিত্রে অভিনয়ের মাধ্যমে পুনরায় অভিনয়ে ফিরে যান। তিনি ২০১৫ সালে ফিফটি শেডস অব গ্রে  নামক রোমান্টিক নাটকীয় চলচ্চিত্রে এনেস্টেসিয়া স্টিল নামে প্রধান চরিত্রে অভিনয় করে আন্তজার্তিক ভাবে ব্যাপক খ্যাতি অর্জন করেন, তার এই খ্যাতির জন্য সেই বছরেই তিনি  প্রিয় নাটকীয় চলচ্চিত্র অভিনেত্রী হিসেবে পিপল চয়েস অ্যাওর্য়াড এ বিজয়ী এবং রাইজিং স্টার হিসেবে বাফটা রাইজিং স্টার পুরস্কার  এ মনোনীত হন। একই বছর  তিনি ব্লাক মাস এন্ড ব্লাক স্প্লাস এর অংশ হন।  এছাড়াও তিনি রোমান্টিক কমেডি মুভি হাও টু বি সিঙ্গেল (২০১৬),  একই চরিত্র এনেস্টিসিয়া স্টিল নামে ফিফটি শেডস ডার্কার (২০১৭) এবং আসন্ন চলচ্চিত্র ফিফটি শেডস ফ্রিড (২০১৮)-এ তিনি অভিনয় করবেন।  প্রারম্ভের জীবন ডাকোটা মেই জনসন অক্টোবর ৪, ১৯৮৯-এ অস্টিন, টেক্সাসে জন্মগ্রহণ করেন। তার মা-বাবা হচ্ছেন অভিনেতা মেলানি গ্রিফিত এবং ডন জনসন। তিনি সাবেক বিজ্ঞাপন নির্বাহী ও পিটার গ্রিফিত ও অভিনেত্রী টিপি হেড্রেন এ নাতনী। তার সাবেক সৎপিতা হচ্ছেন অভিনেতা আন্তোনিয়ো ব্রান্দেরাস।  জনসন এস্পেন কমিউনিটি স্কুল এ পড়াশুনা করেছেন, যযা এস্পেন, কলোরাডোতে অবস্থিত। এরপর তিনি ক্যালিফোর্নিয়ার মন্টেরিতে অবস্থিত সান্তা ক্যাটালিনা স্কুল এ ভর্তি হন সান্তা মনিকা, ক্যালিফোর্নিয়া-তে অবস্থিত নিউরোডস হাই স্কুল-এ ভর্তি  হওয়ার পূর্বে। শৈশবে তিনি একজন ভালো নাচিয়ে ছিলেন। ১২ বছর বয়সে অন্যান্য বিখ্যাত ব্যক্তিদের সন্তানদের সঙ্গে টিন ভোগ এ ফটোশ্যুটের মাধ্যমেই মডেলিংয়ের প্রতি তার আগ্রহ জন্মে।  তথ্যসূত্র  বহিঃসংযোগ     Dakota Johnson at Yahoo! Movies    বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:অস্টিনের অভিনেত্রী বিষয়শ্রেণী:মার্কিন শিশু অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন নারী মডেল বিষয়শ্রেণী:ইংরেজ বংশোদ্ভূত মার্কিন ব্যক্তি বিষয়শ্রেণী:ব্রিটিশ বংশোদ্ভূত অভিনেত্রী বিষয়শ্রেণী:জার্মান বংশোদ্ভূত অভিনেত্রী বিষয়শ্রেণী:জার্মান বংশোদ্ভূত মার্কিন ব্যক্তি বিষয়শ্রেণী:নরওয়েজীয় বংশোদ্ভূত মার্কিন ব্যক্তি বিষয়শ্রেণী:সুয়েডীয় বংশোদ্ভূত মার্কিন ব্যক্তি বিষয়শ্রেণী:টেক্সাসের নারী মডেল
থাম্ব|ডান|কবিরাজমার্গ গ্রন্থের একটি স্তবকে জনসাধারণের সাহিত্যিক দক্ষতার প্রশংসা করা হয়েছে। কবিরাজমার্গ () (৮৫০ খ্রিস্টাব্দ) হল কন্নড় ভাষায় রচিত ছন্দ, কাব্যতত্ত্ব ও ব্যাকরণ-বিষয়ক প্রাচীনতম প্রাপ্ত গ্রন্থ।Kamath (2001), p 90Narasimhacharya (1988), p 2 এই গ্রন্থটি রাষ্ট্রকূট রাজা প্রথম অমোঘবর্ষ কর্তৃক অনুপ্রাণিত অথবা তাঁর দ্বারাই আংশিকভাবে রচিত। কোনও কোনও ইতিহাসবিদ দাবি করেন যে, এই গ্রন্থটি অংশত সংস্কৃত কাব্যাদর্শ গ্রন্থের ভিত্তিতে রচিত। কোনও কোনও ইতিহাসবিদের বিশ্বাস, কবিরাজমার্গ গ্রন্থের সহ-লেখক হলেন রাজসভার কবি তথা কন্নড় তত্ত্ববিদ শ্রীবিজয়।Sastri (1955), pp 355-356  কবিরাজমার্গ নামটির অর্থ কবিগণের রাজপথ। এই বইটি রচিত হয়েছিল কবি ও পণ্ডিতদের শিক্ষার জন্য সহায়ক পুস্তক (কবিশিক্ষা) হিসেবে। এই গ্রন্থে পূর্ববর্তী কন্নড় কাব্য ও সাহিত্যের যে তথ্যনির্দেশ করা হয়েছে তার থেকে স্পষ্ট যে এই গ্রন্থের পূর্ববর্তী শতাব্দীগুলিতে কন্নড় ভাষায় প্রচুর পরিমাণে গদ্য ও কবিতা রচিত হয়েছিল।Sastri (1955), p 355   তথ্যসূত্র    উল্লেখপঞ্জি                      বিষয়শ্রেণী:কন্নড় সাহিত্য বিষয়শ্রেণী:কর্ণাটকের ইতিহাস বিষয়শ্রেণী:ভাষাতত্ত্বের ইতিহাস বিষয়শ্রেণী:৯ম শতাব্দীর বই
ফ্যানি স্মিথ (, ; জন্ম: ২০ মে ১৯৯২) হলেন একজন সুইজারল্যান্ডীয় পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের স্কি ক্রস বিভাগে সুইজারল্যান্ডের প্রতিনিধি হিসেবে প্রতিদ্বন্দ্বিতা করে থাকেন।  স্মিথ সুইজারল্যান্ডের হয়ে ২০১০, ২০১৪, ২০১৮ এবং ২০২২ শীতকালীন অলিম্পিকে অংশগ্রহণ করেছেন, যেখানে তিনি ২টি ব্রোঞ্জ পদক জয়লাভ করেছেন।  প্রারম্ভিক জীবন ফ্যানি স্মিথ ১৯৯২ সালের ২০শে মে তারিখে সুইজারল্যান্ডের এগলে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন স্মিথ সুইজারল্যান্ডের প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে নারীদের স্কি ক্রস প্রতিযোগিতায় অংশগ্রহণ করেছিলেন। প্রাথমিক পর্বে তিনি ১:১৭.০৬ সময়ে প্রতিযোগিতাটি সম্পন্ন করে দ্বিতীয় স্থান অধিকার করেছিলেন। অতঃপর তিনি বিগ ফাইনালে অংশগ্রহণ করেছেন এবং সেখানে তিনি ব্রোঞ্জ পদক জয়লাভ করেছেন।  তথ্যসূত্র  বহিঃসংযোগ     বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:সুইজারল্যান্ডীয় নারী ফ্রিস্টাইল স্কিয়ার বিষয়শ্রেণী:সুইজারল্যান্ডের অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার বিষয়শ্রেণী:ফ্রিস্টাইল স্কিইংয়ে অলিম্পিক পদক বিজয়ী বিষয়শ্রেণী:অলিম্পিক ব্রোঞ্জপদক বিজয়ী সুইজারল্যান্ডীয় বিষয়শ্রেণী:২০২২ শীতকালীন অলিম্পিকের পদক বিজয়ী বিষয়শ্রেণী:২০১৮ শীতকালীন অলিম্পিকের পদক বিজয়ী
স্কারফেস () ১৯৮৩ সালে মুক্তিপ্রাপ্ত মার্কিন অপরাধ নাট্য চলচ্চিত্র। অলিভার স্টোনের চিত্রনাট্যে চলচ্চিত্রটি পরিচালনা করেন ব্রায়ান দে পালমা। এটি হাওয়ার্ড হক্‌সের ১৯৩২ সালের একই নামের চলচ্চিত্রের পুনর্নির্মাণ। এতে প্রধান চরিত্রে অভিনয় করেন আল পাচিনো, যাকে কিউবীয় শরণার্থী টনি মন্তানা চরিত্রে দেখা যায়। অন্যান্য চরিত্রে অভিনয় করেন মিশেল ফাইফার, স্টিভেন বয়ার, রবার্ট লজ্জিয়া, এফ. মারে আব্রাহাম, ও ম্যারি এলিজাবেথ মাস্ট্র্যান্টনিও।  ১৯৮৩ সালের ৯ই ডিসেম্বর মুক্তির পর চলচ্চিত্রটি ৪৪ মিলিয়ন মার্কিন ডলার আয় করে বক্স অফিসে সফলতা অর্জন করে। অতিরিক্ত দাঙ্গা ও মাদক ব্যবহার প্রদর্শনের জন্য শুরুর দিকে ছবিটির সমালোচনামূলক প্রতিক্রিয়া নেতিবাচক ছিল।  কুশীলব  আল পাচিনো - টনি মন্তানা  স্টিভেন বয়ার - মানি রিবেরা  মিশেল ফাইফার - আলভিরা হ্যানকক  রবার্ট লজ্জিয়া - ফ্রাঙ্ক লোপেজ  ম্যারি এলিজাবেথ মাস্ট্র্যান্টনিও - জিনা মন্তানা  পল শেনার - আলেয়ান্দ্রো সোসা  এফ. মারে আব্রাহাম - ওমর সুয়ারেজ  মিরিয়াম কোলন - মামা মন্তানা  হ্যারিস ইউলিন - মেল বার্নস্টাইন  আনহেল সালাজার - চি-চি  পেপে সের্না - আনহেল ফের্নান্দেস  মাইকেল পি. মোরান - নিক  আল ইসরায়েল - হেক্টর  মার্ক মার্গোলিস - আলবের্তো  জেনো সিলভা - স্কাল  ডেনিস হোলাহান - জেরি  টেড বেনিয়াদেস - সিডেলবম  গ্রেগ হেনরি - চার্লস গডসন  তথ্যসূত্র  বহিঃসংযোগ          বিষয়শ্রেণী:ইংরেজি ভাষার চলচ্চিত্র বিষয়শ্রেণী:১৯৮৩-এর চলচ্চিত্র বিষয়শ্রেণী:১৯৮০-এর দশকের অপরাধ নাট্য চলচ্চিত্র বিষয়শ্রেণী:ইউনিভার্সাল পিকচার্সের চলচ্চিত্র বিষয়শ্রেণী:অলিভার স্টোনের চিত্রনাট্য বিষয়শ্রেণী:ব্রায়ান দে পালমা পরিচালিত চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:মার্কিন অপরাধ নাট্য চলচ্চিত্র বিষয়শ্রেণী:মার্কিন গ্যাংস্টার চলচ্চিত্র বিষয়শ্রেণী:মার্কিন পুনর্নির্মিত চলচ্চিত্র বিষয়শ্রেণী:ঔষধ সম্পর্কিত চলচ্চিত্র বিষয়শ্রেণী:নিউ ইয়র্ক শহরের পটভূমিতে চলচ্চিত্র বিষয়শ্রেণী:নিউ ইয়র্ক শহরে ধারণকৃত চলচ্চিত্র বিষয়শ্রেণী:মার্কিন চলচ্চিত্রের পুনর্নির্মাণ বিষয়শ্রেণী:কর্মহীন পরিবার সম্পর্কে চলচ্চিত্র বিষয়শ্রেণী:১৯৮০-এর পটভূমিতে চলচ্চিত্র বিষয়শ্রেণী:১৯৮০-এর দশকের পটভূমিতে চলচ্চিত্র বিষয়শ্রেণী:ফ্লোরিডার পটভূমিতে চলচ্চিত্র বিষয়শ্রেণী:ফ্লোরিডায় ধারণকৃত চলচ্চিত্র বিষয়শ্রেণী:লস অ্যাঞ্জেলেসে ধারণকৃত চলচ্চিত্র বিষয়শ্রেণী:১৯৮০-এর দশকের ইংরেজি ভাষার চলচ্চিত্র বিষয়শ্রেণী:১৯৮০-এর দশকের মার্কিন চলচ্চিত্র
সুভাষগ্রাম হল একটি ছোট শহর।এটি ভারতের পশ্চিমবঙ্গ রাজ্যের জেলা দক্ষিণ চব্বিশ পরগনায় অবস্থিত।এই শহরটি রাজপুর সোনারপুর পৌরসভার অন্তর্গত।এই শহরে রয়েছে সুভাষগ্রাম রেলওয়ে স্টেশন।সুভাষগ্রাম সোনারপুর থানার অন্তর্গত। এই শহরের নামকরণ করা হয়েছে মহান ভারতীয় স্বাধীনতা সংগ্রামী সুভাষচন্দ্র বসুর নামে।তিনি শৈশবের অনেকগুলি বছর এই শহরে অতিবাহিত করেছেন।তাঁর পৈতৃকবাড়ি বা পৈতৃক ভিটা হল এই সুভাষ গ্রাম বা কোদালিয়া।আগে এই শহরটি চাংড়িপোতা নামে পরিচিত ছিল।  বাংলার নবজাগরনের অন্যতম প্রধান ব্যক্তিত্ব পণ্ডিত দ্বারকানাথ বিদ্যাভূষণ, রামনারায়ণ তর্কালঙ্কার ও শিবনাথ শাস্ত্রীর জন্ম এই শহরে।অবশ্য সেই সময় এই শহর গ্রাম হিসাবে পরিচিত ছিল।  অবস্থান শহরটি সমুদ্র সমতল থেকে ৯ মিটার উচুতে অবস্থিত।এটি ২২.২৪ ডিগ্রি উত্তর ও ৮৮.২৬ ডিগ্রি পূর্বে অবস্থিত। অরও দেখুন  শল্যচিকিৎসার উপকরণ  তথ্যসূত্র   বহিঃসংযোগ   http://www.bongblogger.com/ancestral-house-of-netaji-subash-chandra-bose-in-subashgram/  বিষয়শ্রেণী:রাজপুর সোনারপুর বিষয়শ্রেণী:পশ্চিমবঙ্গের পাড়া
পেদ্রো লোম্বা নেতো (; জন্ম: ৯ মার্চ ২০০০; পেদ্রো নেতো নামে সুপরিচিত) হলেন একজন পর্তুগিজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব চেলসি এবং পর্তুগাল জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।  ২০১৬ সালে, নেতো পর্তুগাল অনূর্ধ্ব-১৭ দলের হয়ে পর্তুগালের বয়সভিত্তিক পর্যায়ে অভিষেক করেছিলেন। প্রায় পাঁচ বছর যাবত পর্তুগালের বয়সভিত্তিক দলের হয়ে খেলার পর, তিনি ২০২০ সালে পর্তুগালের হয়ে আন্তর্জাতিক পর্যায়ে অভিষেক করেছেন; পর্তুগালের জার্সি গায়ে তিনি এপর্যন্ত ৫ ম্যাচে ১টি গোল করেছেন।  প্রারম্ভিক জীবন পেদ্রো লোম্বা নেতো ২০০০ সালের ৯ই মার্চ তারিখে পর্তুগালের ভিয়ানা দো কাস্তেলোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল নেতো পর্তুগাল অনূর্ধ্ব-১৭, পর্তুগাল অনূর্ধ্ব-১৮, পর্তুগাল অনূর্ধ্ব-১৯, পর্তুগাল অনূর্ধ্ব-২০ এবং পর্তুগাল অনূর্ধ্ব-২১ দলের হয়ে খেলার মাধ্যমে পর্তুগালের প্রতিনিধিত্ব করেছেন। ২০১৬ সালের ১লা ডিসেম্বর তারিখে তিনি মার্কিন যুক্তরাষ্ট্র অনূর্ধ্ব-১৭ দলের বিরুদ্ধে ম্যাচে পর্তুগাল অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। পর্তুগালের বয়সভিত্তিক দলের হয়ে তিনি প্রায় ৫ বছরে ৪০ ম্যাচে অংশগ্রহণ করে ৯টি গোল করেছেন।  ২০২০ সালের ১১ই নভেম্বর তারিখে, ২০ বছর, ৮ মাস ও ২ দিন বয়সে, বাম পায়ে ফুটবল খেলায় পারদর্শী নেতো অ্যান্ডোরার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে পর্তুগালের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৮ নম্বর জার্সি পরিধান করে বাম পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি পর্তুগাল ৭–০ গোলের ব্যবধানে জয়লাভ করেছিল। পর্তুগালের হয়ে অভিষেকের বছরে নেতো সর্বমোট ১ ম্যাচে ১টি গোল করেছেন। জাতীয় দলের হয়ে অভিষেক ম্যাচেই তিনি পর্তুগালের জার্সি গায়ে প্রথম গোলটি করেছেন; উক্ত ম্যাচের ৮ম মিনিটে সের্জিও অলিভেইরার অ্যাসিস্ট হতে পর্তুগালের হয়ে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।  পরিসংখ্যান আন্তর্জাতিক   দল  সাল  ম্যাচ  গোল পর্তুগাল  ২০২০  ১  ১ ২০২১  ২  ০ ২০২৩  ২  ০ সর্বমোট  ৫  ১  তথ্যসূত্র  বহিঃসংযোগ                       বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:পর্তুগিজ পুরুষ ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:উলভারহ্যাম্পটন ওয়ান্ডারার্স ফুটবল ক্লাবের খেলোয়াড় বিষয়শ্রেণী:চেলসি ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:পর্তুগালের আন্তর্জাতিক যুব ফুটবলার বিষয়শ্রেণী:পর্তুগালের অনূর্ধ্ব-১৭ আন্তর্জাতিক ফুটবলার বিষয়শ্রেণী:পর্তুগালের অনূর্ধ্ব-১৯ আন্তর্জাতিক ফুটবলার বিষয়শ্রেণী:পর্তুগালের অনূর্ধ্ব-২০ আন্তর্জাতিক ফুটবলার বিষয়শ্রেণী:পর্তুগালের অনূর্ধ্ব-২১ আন্তর্জাতিক ফুটবলার বিষয়শ্রেণী:পর্তুগালের আন্তর্জাতিক ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:লাৎসিয়ো স্পোর্টস ক্লাবের খেলোয়াড় বিষয়শ্রেণী:প্রিমেইরা লিগার খেলোয়াড় বিষয়শ্রেণী:উয়েফা কনফারেন্স লিগ বিজয়ী খেলোয়াড় বিষয়শ্রেণী:ফুটবল উইঙ্গার বিষয়শ্রেণী:লিগা পর্তুগাল ২-এর খেলোয়াড় বিষয়শ্রেণী:স্পোর্টিং ক্লাব ব্রাগার খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:ইতালিতে প্রবাসী ফুটবলার বিষয়শ্রেণী:পর্তুগিজ প্রবাসী পুরুষ ফুটবলার